Infoboks Rotherham - Huddersfield Championship (03/10) bet365 2,37 3,25 3,00

Huddersfield-træner David Wagner har modtaget en undskyldning fra den danske landstræner efter kommentarer om Mathias Zanka Jørgensens niveau.

I forbindelse med landskampspausen har landstræner Åge Hareide været ude med rosende ord til Mathias Zanka Jørgensen, der ifølge Åge Hareide har niveau til at spille i en større engelsk klub end Huddersfield, som den tidligere FCK-profil har spillet i siden sidste sommer.

Den kommentar faldt bestemt ikke i Huddersfield-træner David Wagners smag, og han fortæller til Sky Sports, at han efterfølgende har modtaget en undskyldning fra Hareide.

- Ærligt talt, så var jeg meget skuffet og måske sågar også vred, da jeg læste de kommentarer. Vi ved alle, at det ikke var hans rolle at udtale sig om det. Men han har snakket med Olaf Rebbe (sportsdirektør, red.), og han ringede også til mig og undskyldte.

- Han ville ikke sige, hvordan han sagde det på tidspunktet, og han ved, at det ikke er hans job, lige som det ikke er mit job at rangere Danmark i forhold til andre lande, siger Wagner.

28-årige Mathias Zanka Jørgensen står indtil nu noteret for 47 kampe for Huddersfield, som han har kontrakt med frem til 2020.

